section_heading: Finska ofenziva
paragraph_text: Iako su Finci zaustavili ofenzivu, Sovjetima nije to odmah pomoglo jer nisu mogli znati za finske namjere pa su trebali organizirati dobro obranu u smjeru eventualnog finskog napada što im je oduzimalo dosta ljudstva, no na početkom rujna sovjetski zapovjednik obrane Popov je primijetio da se intezitet finske ofenzive dosta smanjio pa je dio snaga prebacio na front suprotiv njemačkim snagama. Nijemcima je finsko zaustavljanje ofenzive na sjeveru teško palo zbog toga što je značilo da ne mogu napasti Lenjingrad sa sjevera što je moglo dovesti do pada grada. Nijemci su uspjeli zauzeti grad Tikhvin 8. listopada južno od Lenjingrada i pokušavali su se spojiti s finskim snagama kod rijeke Svir, 160 km sjeverozapadno od Lenjingrada. No finsko oklijevanje oko napada i njemački problemi oko nedostatka potrebne vojne opreme, preraširenosti njihovih linija opskrbe i dobrih obrambenih položaja Sovjeta (ovo najviše vrijedi za bojište oko Lenjingrada i Moskve) doveli su do trenutka slabosti Wehrmachta koji ih je mogao skupo koštati već 1941. god. Sovjetska ofenziva na cijelom frontu je počela 5. prosinca i uspjela je odbaciti njemačke snage na sigurnu udaljenost od Moskve ali nije uspjela preuzeti inicijativu tijekom borbi prvih mjeseci 1942. Ta protuofenziva je utjecala na bojište i oko Lenjingrada, Nijemci su se povukli iz Tikhvina do rijeke Volkhove 9. prosinca, no to nije utjecalo puno na grad, naime, grad je još bio u okruženju a najteže razdoblje je tek slijedilo.